MM Stoica a răbufnit după meciul cu Rapid: "Astea se întorc toate!"
FCSB, liderul Superligii, a fost surclasată de Rapid, pe Arena Națională, 0-4 (0-1), în etapa a 30-a, ultima a sezonului regulat.
După meci, MM Stoica a oferit mai multe declarații.
Oficialul de FCSB a analizat fazele din care echipa lui a primit gol.
"Era studiat şi meciul pe care Rapid l-a jucat la Craiova, 10 jucători din 11 au fost şi pe teren cu noi. Am luat gol dintr-o fază fixă. (n.r.- declaraţia lui Iacob) O să aştept şi eu când câştigăm noi din fază fixă să facem radiografia adversareului. Iacob să vorbească despre jucătorii de la Rapid.
E puţin obrăznicie, dar când câştigi 4-0 îşi poate permite, dar astea se întorc toate.
La lovitură liberă nu poţi face marcaj, să ştie asta Iacob, probabil o să-l înveţe Bergodi. Dacă faci marcaj, jucătorii noştri ar fi prinşi într-o poziţie foarte dificilă. La faze fixe nu prea contează poziţia pe care o joci în timpul meciului. Lovitura liberă a fost un henţ a lui Olaru, chiar dacă a fost aproape cu mâna lipită", a spus Mihai Stoica la Orange Sport.